wickkiey/tamil-wikipedia-chunked huggingface dataset:
# கோத்திரம்

**கோத்திரம்** (*Gotra* **வட மொழி சொல்**) அல்லது ***குலம்,*** ***கூட்டம்*** மற்றும் ***பங்காளி** (**தமிழ் வழி சொல்**) வகையறா* அல்லது *குலவம்சம்* என்பது தெற்காசிய கலாச்சாரத்தில், ஒரு சாதிக்குள் உள்ள ஒரு ஆண் மூதாதையர் வம்சத்தில் இருந்து உடைக்கப்படாத ஆண் வழித்தோன்றல் பரம்பரைப் பிரிவாகும். கோத்திரம் ஒரு சமூகத்தில் ஒரு குழுவை உருவாக்குகிறது. ஒரே குலம் அல்லது கோத்திரத்தைச் சேர்ந்தவர் பங்காளியாகக் கருதப்படுகிறார். ஒரே கோத்ராவிற்குள் நடக்கும் திருமணம், முறையற்ற பாலுறவு என்று கருதப்படுகிறது மற்றும் வழக்கத்தால் தடைசெய்யப்படுகிறது.கோத்திரம் என்பதை தமிழில் கூட்டம், குலவம்சம், பங்காளி வகையறா மற்றும் கிளை என்று சொல்வார்கள்.  
கோத்திரத்தின் பெயரை குடும்பப்பெயராகப் பயன்படுத்தலாம், ஆனால் இது குடும்பப்பெயரில் இருந்து வேறுபட்டது மற்றும் இந்துக்களிடையே, குறிப்பாக சாதிகளிடையே திருமணங்களில் அதன் முக்கியத்துவம் காரணமாக கண்டிப்பாக பராமரிக்கப்படுகிறது.  
இந்த வம்சத்தைச் சார்ந்தவர் என்பதைச் சொல்லுவது கோத்திரம். கோத்திரம் குடும்பப் பெயர் போன்றதாகும். சிலருக்கு வேதகால ரிஷிகளின் வழிவந்தமையால்,பெயர்களைக் கொண்டே கோத்திரங்களின் பெயர்களும் அமைந்த்துள்ளது. ஜாபாலி கோத்திரம், சௌனக கோத்திரம், பாரத்துவாஜ கோத்திரம், மார்க்கண்டேய கோத்திரம் போன்றவை சில எடுத்துக்காட்டுகளாகும். வேதங்களின் படி ஒரே கோத்திரத்தில் பிறந்த ஆணும் பெண்ணும் சகோதர சகோதரிகளாவர். இது அறிவியல் ரீதியாகவும் உண்மை மற்றும் இது மரபியல் மற்றும் உயிரியலில் ஆராய்ச்சிக்கான பகுதியாகும்.  
ஒரே கோத்திரத்தில் திருமணம் செய்வது சமயப்படி குற்றமாகும். கோத்திரம் என்ற சொல்லுக்கு பசு-எழுத்தாணி என்று பொருளாகும். அக்காலத்தில் பசுக்கள் ஒரு குடும்பத்தின் விலைமதிக்கமுடியாத சொத்தாக கருதியதால் குடும்பப் பெயர் என்ற சொல்லுக்கு கோத்திரம் என்ற பெயர் வந்ததாக ஆராய்ச்சியாளர்கள் கூறுகின்றனர்.  
புலிவிழியார் கோத்திரம் மற்றும் சடமுடையார் கோத்திரம் தொண்டைமண்டல சைவ வேளாளர் காஞ்சிபுரம் மாட்டத்தில் வசிக்கிறோம்,  
தமிழகத்தின் கொங்கு வேளாளர், செங்குந்தர் கைக்கோள முதலியார் மத்தியில் நிலவும் கூட்டம் என்பதும், தமிழகத்தின் சிலபகுதிகளில் நிலவும் *பங்காளி வகையறா* என்பதும், நாட்டுகோட்டை செட்டியார் மத்தியில் நிலவும் ஒன்பது கோவில்கள் என்பதும் கோத்திரமே ஆகும். ஒரே கோத்திரத்தை(கூட்டம், பங்காளி வகையறா) சார்ந்த மக்கள் சகோதர உறவு முறை உடையவர்கள் என்பதால் அவர்களுக்குள் திருமண உறவு என்பது இருப்பதில்லை.
# கோத்திரம்

## இதனையும் காண்க

- சௌராட்டிரர்களின் கோத்திரங்களும் குடும்பப் பெயர்களும்
- மனுதரும சாத்திரம்
# இலங்கையின் இதழியல் வரலாறு

**இலங்கையின் இதழியல் வரலாறு** ஆங்கிலேயர் ஆட்சிக்காலத்தை தொடக்கமாய்க் கொண்டது. 1802 ஆம் ஆண்டில் "த கவர்மென்ட் கெசற்" என்ற ஆங்கில வார இதழினை இலங்கையின் ஆள்பதி நிர்வாகம் வெளியிட்டது. அரச அறிவித்தல்கள், அரசு விளம்பரங்களைக் கொண்ட வர்த்தமானிப் பத்திரிகையாகவே இது அமைந்தது.
# இலங்கையின் இதழியல் வரலாறு

## இலங்கையின் சுதந்திர இதழியல்

கோல்புறூக் சிபார்சுகளில் காணப்பட்ட குறைகளைச் சுட்டிக்காட்டித் தம் அதிருப்தியை வெளிகாட்டும் வகையில் கொழும்பு வாழ் ஆங்கில வர்த்தகர் குழுவியால் 1834 இல் வெளியிடப்பட்ட "Observer and commercial advetiser" எனும் இதழே இலங்கையில் வெளிவந்த முதலாவது சுதந்திர இதழாகும். ஜோர்ச் வின்டர் இதன் முதல் ஆசிரியராயிருந்தார். இவ்விதழே தற்போது லேக் ஹவுஸ் (*Lake House*) நிறுவனத்தால் வெளியிடப்படும் The Ceylon observer, Sunday Obsrver ஆகிய இதழ்களின் முன்னோடி இதழ்களாகும்.  
1836 ஆம் ஆண்டு "The Colombo Journal" எனும் ஆங்கில இதழ் ஆள்பதி சேர் ரோபேர்ட் வில்மட் கோட்டலின் அவர்களின் நிருவாகத்தில் அரச அச்சகத்தில் மூலம் வெளியிடப்பட்டது. ஜோர்ச் லீ இதன் ஆசிரியராயிருந்தார். 'ஓப்சேவர்' இதழ் மூலம் அரசுக்கு எதிராக வெளியிடப்பட்ட அதிருப்திக்கு எதிர்க் குரலாக இது வெளிவந்தது. சிறிது காலத்தில் நின்று விட்டது. அதன் தொடர்ச்சி போல ஆள்பதி நிருவாகத்தின் அனுசரனையுடன் 1837 இல் "Ceylon Chronicle" ஆங்கில வார இதழ் வெளிவந்தது. 1838 இல் இதுவும் நின்று போய் விட்டது.
# இலங்கையின் இதழியல் வரலாறு

## இலங்கையின் சுதேசிய இதழியல்

அமெரிக்க மிஷனரி யாழ்ப்பாணம் மானிப்பாயிலிருந்து 1841 சனவரியில் உதயதாரகை Mornig Star என தமிழ்,ஆங்கிலம் ஆகிய இரு மொழிகளிலும் இரு இதழ்களை வெளியிட்டது. இவையே முதலில் வெளிவந்த சுதேசிய இதழ்களாகக் கொள்ளக்கூடியவை. இவை சமயப் பிரசாரத்தையே நோக்காகக் கொண்டமைந்தன.  
1864 இல்ரொபேர்ட் நியூட்டன் 'Lanka Guardian' எனும் ஆங்கில இதழினை கொழும்பிலிருந்து வெளியிட்டார்.1913 இல் சேர்.பொன்.இராமநாதனின் அனுசரனையில் "சிலோனிஸ்" என்ற ஆங்கில இதழ் வெளிவந்தது.
# இலங்கையின் இதழியல் வரலாறு

## இலங்கையின் சுதேசிய இதழியல்

### சுதேச இதழியல் நிறுவனங்கள்

- 1918 இல் டி.ஆர்.விஜயவர்த்தன " Daily News" நாளிதழை ஆரம்பித்தார். 1923 இல் "Ceylon Observer" நாளிதழையும், தொடர்ந்து "தினமின" சிங்கள நாளிதழையும் விலைக்கு வாங்கினார். அவர் உருவாக்கிய "Associated News papers of Ceylon Limited" நிறுவனமே இலங்கையின் முதலாவது இதழ் வெளியீட்டு நிறுவனமாகும்.
# இலங்கையின் இதழியல் வரலாறு

## ஆதாரம்

அருளானந்தம் க, 'இலங்கையின் இதழியலின் வரவாறும் மதிப்பீடும்'(2003),இலங்கை.
# கந்தளாய்

**கந்தளாய்** நகரம் இலங்கையின் கிழக்கு மாகாணத்தில் திருகோணமலை மாவட்டத்தில் அமைந்துள்ளது. கொழும்பில் இருந்து திருகோணமலை செல்லும் நெடுஞ்சாலையை ஒட்டி இந்த நகரம் அமைந்துள்ளது. நெல் விவசாயத்திற்கு பெயர் பெற்ற இந்த நகரத்தில் தற்போது சிங்கள இனத்தவரே அதிகமாகவுள்ளனர்.
# கந்தளாய்

## கந்தளாய்க் குளம்

குளக்கோட்டனால் கட்டப்பட்டது என்று அறியப்படும் கந்தளாய்க் குளம் இன்றும் நிலைத்திருந்து இந்தப் பிரதேசத்தின் விவசாய நடவடிக்கைக்குப் பெரிதும் உதவி புரிகின்றது.
# கொடி

தமிழ் விக்கிபீடியாவில் கொடி எனத்தொடங்கும் அல்லது அதனுடன் தொடர்புடைய கட்டுரைகள் கீழே பட்டியலிடப்பட்டுள்ளன பொருத்தமான சுட்டியில் சொடுக்குவதன் மூலம் கட்டுரைப் பக்கங்களை அடையலாம்:  
- கொடி (சின்னம்)
- கொடி (தாவரம்)
- கொடி (திரைப்படம்), 2016 இல் வெளிவந்த தமிழ் அரசியல் அதிரடித்திரைப்படம் ஆகும்.
# மின்னோட்டமானி

**மின்னோட்டமானி** அல்லது **ஆம்ப்பியர்மானி** அல்லது **அம்பியர்மானி** (*ammeter*)என்பது ஒரு மின்சுற்றில் பாயும் மின்னோட்டத்தை அளந்திடப் பயன்படும் கருவி. அளக்கப்படவேண்டிய மின்னோட்டத்தின் அளவைப் பொறுத்து இது மில்லி மின்னோட்டமானி, மைக்ரோ மின்னோட்டமானி எனவும் வகைப்படுத்தப்படும். மின்னோட்டமானி மின்சுற்றில் தொடரிணைப்பிலேயே இணைக்கப்பட வேண்டும். மேலும் மின்னோட்டமானியின் மின்தடை மிகக்குறைவாக இருத்தல் வேண்டும்; அப்போதுதான் சுற்றில் பாயும் மின்னோட்டத்தின் அளவு மாறாது.
# மின்னோட்டமானி

## நேர்த்திசை மின்னோட்டமானி (D.C. Ammeter)

குறைவான மின்தடை கொண்ட மின்தடையாக்கி ஒன்றை இயங்குசுருள் கால்வனாமீட்டருடன் <u>பக்க இணைப்பாக</u> இணைத்தால், அது நேர்த்திசை மின்னோட்டமானி எனப்படும். குறைந்த மின்தடையுடைய மின்தடையாக்கி இணைத்தடம் (shunt) எனப்படும். இணைத்தடத்தின் மின் தடை குறையக் குறைய மின்னோட்டமானியின் மின்னோட்ட-நெடுக்கம் (range) அதிகரிக்கும்.
# மின்னோட்டமானி

## மாறுதிசை மின்னோட்டமானி (A.C. Ammeter)

நேர்த்திசை மின்னோட்டமானியை மாறுதிசை மின்னோட்டத்தை அளவிடப் பயன்படுத்த முடியாது. ஏனெனில், மாறுதிசை மின்னோட்டத்தின் திசைமாறும் இயல்பு நேர்த்திசை மின்னோட்டமானியின் குறிமுள்ளை அலைவுறச் செய்து கொண்டே இருக்கும்; எனவே, குறிப்பிட்டு ஒரு அளவீட்டினை அளவிடவே முடியாது. எனவே தான், மாறுதிசை மின்னோட்டமானி தேவைப்படுகிறது. கீழே கொடுக்கப்பட்டுள்ள கருவிகள் மாறுதிசை மின்னோட்டத்தை அளவிடப் பயன்படுத்தப் படுகின்றன:
1. இயங்கு இரும்பு கருவிகள் (moving-iron instruments) - காந்தப்புலத்தில் வைக்கப்பட்டுள்ள உலோகத்தண்டுகளுக்கு இடையே ஏற்படும் விலக்கத்தின் அடிப்படையில் வேலை செய்கின்றன.
1. சுடுகம்பி கருவிகள் (hot wire instruments) - மின்னோட்டம் தாங்கிய கம்பியில் உருவாகும் விரிவின் அடிப்படையில். (இக்கருவி நேர்த்திசை, மாறுதிசை மின்னோட்டம் இரண்டையும் அளவிடும்)
1. அலைதிருத்தி வகை கருவிகள் (rectifier instruments) - மாறுதிசை மின்னோட்டத்தை நேர்த்திசை மின்னோட்டமாக மாற்றிய பிறகு அளவிடும் முறை.
1. டைனமோமீட்டர் கருவிகள் (dynamometer instruments)
1. டையோடு-வால்வு வோல்ட்மீட்டர் (diode-valve voltmeter)
1. கேத்தோடு கதிர் அலைவரைவி (cathode ray oscilloscope CRO).
# மின்னோட்டமானி

## மாறுதிசை மின்னோட்டமானி (A.C. Ammeter)

### 500Hz அதிர்வெண்ணிற்கு மேல்

500&nbsp;Hz அதிர்வெண்ணிற்கு மேல் கொண்ட மாறுதிசை மின்னோட்டத்தை இயல்பான மாறுதிசை மின்னோட்டமானியின் உதவியால் அளந்திட முடியாது; எனவே, வெப்ப வகைக் கருவிகள் (thermal type instruments) மூலம் கேள் அதிர்வெண் (AF), வானொலி அதிர்வெண் (RF) மின்னோட்டங்களை அளவிடலாம்.
# மோகினித்தீவு

**மோகினித்தீவு** தமிழில் பிரபலமான புதினங்களை எழுதிய கல்கி கிருஷ்ணமூர்த்தி என்பவரால் எழுதப்பட்ட ஒரு குறு நாவலாகும். திரைப்படக் கொட்டகையில் ஆங்கிலத் திரைப்படத்தைப் பார்த்து வெறுத்து இருக்கும் ஒருவருக்கு, பிழைப்புத் தேடி பர்மா சென்ற அவரது நண்பர் ஒருவர் சொல்வது போல அமையும் கதையே இந்த நாவலாகும்.
# மோகினித்தீவு

## உள்ளடக்கம்

- முன்னுரை
- முதல் அத்தியாயம்
- இரண்டாம் அத்தியாயம்
- மூன்றாம் அத்தியாயம்
- நான்காம் அத்தியாயம்
- ஐந்தாம் அத்தியாயம்
- ஆறாம் அத்தியாயம்
- ஏழாம் அத்தியாயம்
- எட்டாம் அத்தியாயம்
- ஒன்பதாம் அத்தியாயம்
- பத்தாம் அத்தியாயம்
# மோகினித்தீவு

## கதைச் சுருக்கம்

பிழைப்புத் தேடி தமிழகத்தில் இருந்து பர்மா செல்லும் ஒருவர் பழைய சரக்குக் கப்பல் ஒன்றில் மிகுந்த பிரயாசத்துடன் பயணம் செய்கின்றார். உலக யுத்த காலத்தில் பயணம் செய்யும் கப்பலில் இடையில் ஒரு விபத்தைச் சந்திக்க அவ்விபத்தில் சிக்கிய நண்பர் உயிர் பிழைத்து ஒரு தீவை அடைகின்றார். அந்த தீவில் மனித நடமாட்டம் எதுவும் இல்லாத போதும் ஒரு ஆடவனும், பெண்ணும் இருக்கின்றார்கள். அவர்கள் தமிழில் கூடப் பேசுகின்றார்கள். இந்த தீவில் நடைபெறும் கதையையே இந்த நாவல் வடித்திருக்கின்றது.  
சோழ நாட்டினை உத்தம சோழன் எனும் மன்னன் ஆண்டு வருகிறான். அவனுக்கு (உத்தம சோழனுக்கு) ஆதித்தன், சுகுமாறன் என இருமகன்கள். அதில் சுகுமாறன் பட்டத்து இளவரசன். ஆதித்தன் அவன் தம்பி. இவர்கள் காலத்தில் சோழ நாடு தஞ்சையைச் சுற்றியுள்ள சில நகரங்களை மட்டுமே கொண்டு மிகவும் சுருங்கிய அரசாக இருந்தது. இருப்பினும் முன்னோர்களின் பெருமையைக் கொண்டுள்ள தொன்மையான குடியாக இருந்தது.  
பாண்டிய நாட்டினைப் பராக்கிரம பாண்டியன் எனும் மன்னன் ஆண்டு வந்தான். அவன் குமரி முதல் திருச்சிராப்பள்ளி வரையான பெரும் அரசை நிர்வகித்தான். அவனுக்கு மகன் இல்லை. புவனமோகினி என்ற ஒரே ஒரு மகள் மட்டும் இருந்தாள். பாண்டியன் என்று பட்டமிட்டிருந்தாலும், பராக்கிரமன் தொன்மையான பாண்டிய வம்சத்தில் வந்தவன் இல்லை. எனவே உத்தம சோழரின் மகனொருவனுக்கு தன்னுடைய மகளை திருமணம் செய்துவைக்க எண்ணி தஞ்சை சென்று அவரிடம் தன்னுடைய எண்ணத்தினை தெரிவித்தான்.  
சோழன் அவனுடைய குலத்தினை இகழ்ந்ததோடு, அவன் மகள் சோழ அரசில் வேலைக்காரியாக இருக்க மட்டுமே தகுதியானவள் என்று கேலி செய்தான். அதனால் கோபம் கொண்டு பெரும் படையெடுத்து சோழ அரசை கைப்பற்றினான். இளவரசர்கள் அங்கிருந்து தப்பித்து கொல்லிமலையில் தலைமறைவாக வாழ்ந்தார்கள். சிறைபிடித்த உத்தம சோழனை தன்னுடைய தேர்சக்கரத்தில் கட்டி ஊர்வலமாக இழுத்துச்சென்றான். அதைக் கண்டு புவனமோகினி வருத்தம் கொண்டாள்.  
உத்தம சோழனை காப்பாற்ற சுகுமாறன் மதுரை வந்தான். அங்கு கோவில் சிற்பங்களை செய்யும் தேவேந்திர சிற்பியிடம் மாணவனாக சேர்கிறான். சிற்பக் கூடத்திற்கு அடிக்கடி வரும் புவனமோகினியும் சுகுமாறனும் தங்களின் நிஜ அடையாளத்தினை மறைத்து பழகுகிறார்கள். காதல் கொள்கிறார்கள்.  
உத்தம சோழரிடம் செப்பு சிலை செய்யும் வித்தையை அறிவதாக பொய்யுரைத்து முத்திரை மோதிரத்தினை புவனமோகினியிடமிருந்து பெற்றுக் கொள்கிறான். அதை வைத்து சிறையிலிருந்து உத்தம சோழரை மீட்கிறான். பாண்டிய நாட்டின் மீது படையெடுக்கிறான். பராக்கிரம பாண்டியன் உடல்நலக் குறைவால் இறந்துவிட சுகுமாறன் போரை நிறுத்துகிறான். இளவரசனாக அல்லாமல் சிற்பியாக இருந்தால் புவனமோகினி தன்னை ஏற்றுக் கொள்வாள் என்பதால் ஆதித்தனுக்கு பட்டம் கட்டிவிட்டு, படைவீரர்கள், தேவேந்திரன் முதலிய சிற்ப கலைஞர்களோடு கப்பலில் புறப்படுகிறான்.
# மோகினித்தீவு

## சித்திரக் கதை

கல்கியின் நூற்றாண்டு விழா ஆண்டான 1999 ல் மோகினித்தீவு கதையைச் சித்திரக்கதை வடிவில் பூந்தளிர் இதழ் வெளியிட்டது. கல்கியின் கதையைச் சித்திரக்கதைக்கு ஏற்றவாறு சுருக்கித் தந்தவர் அவருடைய புதல்வி ஆனந்தி. சித்திரக் கதையாக வரைந்தவர் ஓவியர் வினு.
# ஐகன்சு–பிரனெல் கோட்பாடு

.]]
**ஐகன்சு–பிரனெல் கோட்பாடு** (*Huygens–Fresnel principle*) என்பது அலைப்பரவல் பற்றிய பகுப்பாய்வுக் கொள்கை ஆகும். அலைமுனை ஒன்றில் உள்ள ஒவ்வொரு புள்ளியும் கோள அலைகளின் மூலமாகும் என இது கூறுகிறது. அத்துடன் வெவ்வேறு புள்ளிகளில் இருந்து வெளிப்படும் இரண்டாம் நிலை அலைவரிசைகள் ஒன்றுக்கொன்று குறுக்கிடுகின்றன. இந்தக் கோள அலைவரிசைகளின் கூட்டு புதிய அலைமுனை ஒன்றை உருவாக்குகிறது. எனவே, ஐகன்சு–பிரனெல் கோட்பாடு என்பது தொலைவுப்புல வரம்பு, அருகாமைப்புல விளிம்பு விளைவு மற்றும் எதிரொளிப்பு ஆகியவற்றில் ஒளிரும் அலைப் பரவலின் சிக்கல்களுக்குப் பயன்படுத்தப்படும் பகுப்பாய்வு முறையாகும். டச்சு இயற்பியலாளர் கிறித்தியான் ஐகன்சு, பிரான்சிய இயற்பியலாளர் அகத்தீன்-சான் பிரெனெல் ஆகியோரின் நினைவாக இக்கோட்பாட்டிற்குப் பெயரிடப்பட்டது.  
இக் கருத்தியம் அல்லது தத்துவம், முன்னேகும் அலை முகப்பு ஒன்றின் ஒவ்வொரு புள்ளியும் உண்மையில் புதிய குறுக்கீட்டுப் புள்ளியும் புதிய அலைகளுக்கான மூலமுமாக உள்ளது எனக் கொள்கிறது. இந்தக் கருத்தியத்தின்படி, மேலும் ஊடகத்தில் முன்னரே அலை கடந்து வந்த புள்ளிகளிலிருந்து புதிதாக உருவாகி முன்னேறி வரும் எல்லா இரண்டாம் நிலை அலைகளின் தொகுப்பே முன்னேறும் ஒரு முழு அலையாகும். அலை பரப்பல் பற்றிய இக்கருத்துக் கண்ணோட்டம் விளிம்பு விளைவு பல வகை அலை நிகழ்வுகளைப் பற்றிப் புரிந்துகொள்ள உதவுகிறது.  
எடுத்துக்காட்டுக்கு, இரண்டு அறைகள் ஒரு பொதுவான திறந்த கதவினால் இணைக்கப்பட்டுள்ளதாகக் கருதுவோம். அதில் ஓர் அறையின் தொலைவிலுள்ள ஒரு மூலையில் ஒலி உண்டாக்கினால் அடுத்த அறையில் உள்ள ஒரு நபருக்கு அந்த ஒலி அந்தக் கதவு இருக்கும் இடத்தில் உருவாக்கிய ஒலி போலவே தோன்றும். இரண்டாம் அறையில் உள்ளவரைப் பொறுத்தமட்டில், கதவினருகில் அதிர்வுக்குள்ளாகும் காற்றே ஒலி மூலமாகும். ஒளி ஒரு தடையின் விளிம்பைக் கடந்து செல்லும் நிகழ்விலும் இதுவே உண்மையாகும். ஆனால் கட்புலனாகும் ஒளியின் அலைநீளம் மிகக் குறைவாக இருப்பதால் இதை உணர முடிவதில்லை.
# ஐகன்சு–பிரனெல் கோட்பாடு

## வரலாறு

1678 இல், ஐகன்சு ஒளிரும் இடையூறு ஒன்று அடையும் ஒவ்வொரு புள்ளியும் ஒரு கோள அலையின் மூலமாக மாறும் என்று முன்மொழிந்தார்; இந்த இரண்டாம் நிலை அலைகளின் கூட்டு எந்த ஒரு அடுத்தடுத்த நேரத்திலும் அலையின் வடிவத்தை தீர்மானிக்கிறது. இரண்டாம் நிலை அலைகள் "முன்னோக்கிய" திசையில் மட்டுமே பயணம் செய்தன என்று அவர் கருதினார், இது ஏன் என்று அவரது கோட்பாட்டில் விளக்கப்படவில்லை. அவர் நேரியல் மற்றும் கோள அலைப் பரவல் பற்றிய தரமான விளக்கத்தை வழங்கவும், இந்தக் கொள்கையைப் பயன்படுத்தி எதிரொளிப்பு மற்றும் ஒளிமுறிவு விதிகளைப் பெறவும் முடிந்தது. ஆனால் ஒளியின் விளிம்புகள், துளைகள் மற்றும் திரைகள் ஆகியவை பொதுவாக விளிம்பு விளைவு என அழைக்கப்படும் போது ஏற்படும் நேர்கோட்டுப் பரவலில் இருந்து விலகல்களை விளக்க முடியவில்லை. இந்த பிழையின் தீர்வு இறுதியாக 1991 இல் டேவிட் ஏ. பி. மில்லர் என்பவரால் விளக்கப்பட்டது. இதன்படி, ஒளிமூலமானது ஐகன்சு கருதியது போன்று ஒருமுனைவல்ல ஆனால் அது இருமுனைவாகும், இது எதிரொளிப்புத் திசையில் இல்லாதாக்கப்படுகிறது.  
1818 இல், பிரெனெல் என்பவர் ஐகன்சின் கொள்கையானது, தனது சொந்தக் குறுக்கீடுக் கொள்கையுடன் ஒளியின் நேர்கோட்டுப் பரவலையும் விளிம்பு விளைவுகளையும் விளக்க முடியும் என்பதைக் காட்டினார். பரிசோதனை முடிவுகளுடன் இதற்கான உடன்பாட்டைப் பெற, அவர் இரண்டாம் நிலை அலைகளின் கட்டம் (அவத்தை), வீச்சு, ஒரு சரிவுக் காரணி பற்றிய கூடுதல் தன்னெண்ண அனுமானங்களைச் சேர்க்க வேண்டியிருந்தது. இந்த அனுமானங்களுக்கு வெளிப்படையான இயற்பியல் அடித்தளம் இல்லை ஆனாலும் இது புவசோனின் புள்ளி உட்பட்ட பல சோதனை அவதானிப்புகளுடன் ஒத்துப்போகும் கணிப்புகளுக்கு வழிவகுத்தது.  
அலைகம்பக் கோட்பாட்டிலும், பொறியியலிலும், தற்போதைய மூலங்களை கதிர்வீச்சு செய்வதற்கான ஐகன்சு-பிரனெல் கொள்கையின் மறுசீரமைப்பு மேற்பரப்பு சமநிலைக் கொள்கை என அறியப்படுகிறது.
# ஐகன்சு–பிரனெல் கோட்பாடு

## கோட்பாட்டின் கணித வெளிப்பாடு

அதிர்வெண் *f* இல் அதிர்வுறும் **P**<sub>0</sub> என்ற புள்ளியில் அமைந்துள்ள புள்ளி மூலத்தைக் கவனிப்போம். சிக்கல் வீச்சு எனப்படும் கலப்பு மாறி *U*<sub>0</sub> மூலம் இந்நிகழ்வு விவரிக்கப்படலாம். இது அலைநீளம் λ, அலைஎண் உடன் ஒரு கோள அலையை உருவாக்குகிறது. விகிதாச்சாரத்தின் மாறிலிக்குள், **P**<sub>0</sub> இலிருந்து *r*<sub>0</sub> தொலைவில் அமைந்துள்ள **Q** புள்ளியில் முதன்மை அலையின் சிக்கல் வீச்சு:  
:<math>U(r_0) \propto \frac {U_0 e^{ikr_0}}{r_0}. </math>  
பயணித்த தூரத்திற்கு தலைகீழ் விகிதத்தில் வீச்சு குறைகிறது, மேலும் கட்டமானது பயணித்த தூரத்தின் *k* மடங்குகளாக மாறுகிறது.  
ஐகன்சின் கோட்பாடு, அலைகளின் மேற்பொருத்துகைக் கொள்கை ஆகியவற்றைப் பயன்படுத்தி, *r*<sub>0</sub> ஐக் கொண்டுள்ள கோளத்தின் ஒவ்வொரு புள்ளியிலிருந்தும் பங்களிப்புகளைச் சுருக்கி, மேலும் ஒரு புள்ளி **P** இல் சிக்கல் அலைவீச்சு கண்டறியப்படுகிறது. சோதனை முடிவுகளுடன் உடன்பாட்டைப் பெறுவதற்காக, கோளத்தில் உள்ள இரண்டாம் நிலை அலைகளின் தனிப்பட்ட பங்களிப்புகள் −*i*/λ என்ற மாறிலியாலும், *K*(χ) என்ற கூடுதல் சாய்வு காரணியாலும் பெருக்கப்பட வேண்டும் என்று பிரனெல் கண்டறிந்தார். முதல் தற்கோளின் பொருள் என்னவெனில், இரண்டாம் நிலை அலைகள் முதன்மை அலைக்கு ஒரு முழுச் சுழற்சியின் கால் பகுதி அளவு கட்ட ஒவ்வாமையாக ஊசலாடுகின்றன, அத்துடன் இரண்டாம் நிலை அலைகளின் அளவு முதன்மை அலைக்கு 1:λ என்ற விகிதத்தில் இருக்கும். χ = 0 ஆக இருக்கும் போது *K*(χ) அதிகபட்ச மதிப்பைக் கொண்டிருந்தது என்றும், χ = π/2 ஆக இருக்கும் போது சுழியத்திற்குச் சமமாக இருக்கும் என்றும் அவர் கருதினார், இங்கு χ என்பது முதன்மை அலைகத்திற்கும் இரண்டாம் நிலை அலைமுகத்திற்கும் இடையே உள்ள கோணமாகும். இரண்டாம் நிலை அலைகளின் பங்களிப்பின் காரணமாக **P** இல் உள்ள சிக்கல் வீச்சு பின்வருவனவற்றால் வழங்கப்படுகிறது:  
:<math> U(P) = -\frac{i}{\lambda} U(r_0) \int_{S} \frac {e^{iks}}{s} K(\chi)\,dS </math>  
இங்கு, *S* என்பது கோளத்தின் மேற்பரப்பை விவரிக்கிறது, *s* என்பது **Q*, **P*' ஆகிய புள்ளிகளுக்கிடையேயான உள்ள தூரம்.  
வெவ்வேறு வலயங்களுக்கான தோராயமான *K* இன் மதிப்புகளைக் கண்டறிய பிரனெல் ஒரு வலயக் கட்டுமான முறையைப் பயன்படுத்தினார், இது பரிசோதனை முடிவுகளுடன் ஒத்துப்போகும் கணிப்புகளைச் செய்ய அவருக்கு உதவியது. கிர்க்காஃபின் தொகையீட்டுத் தேற்றம் ஐகன்சு-பிரனெல் கோட்பாட்டின் அடிப்படை யோசனையை உள்ளடக்கியது.  
ஒற்றை விரிவடையும் கோள அலையை உள்ளடக்கிய ஒரு துளை வெளிச்சத்திற்கு, அலையின் வளைவின் ஆரம் போதுமானதாக இருந்தால், கிர்க்காஃப் *K* (χ) க்கு பின்வரும் சமன்பாட்டைக் கொடுத்தார்:  
:<math>~K(\chi )= \frac{1}{2}(1+\cos \chi)</math>  
ஐகன்சு-பிரனெல் கோட்பாட்டின்படி *K* இன் அதிகபட்ச மதிப்பு χ = 0 இல் உள்ளது; இருப்பினும், *K* இன் மதிப்பு χ = π/2 இல் சுழியமாக இல்லை, ஆனால் χ = π இல் அது சுழியமாக உள்ளது.  
மேலே தரப்பட்டுள்ள *K*(χ) என்பதன் சமன்பாடு, வளைவின் போதுமான பெரிய ஆரம் கொண்ட ஒற்றைக் கோள அலையால் விளிம்புவிளைவை ஏற்படுத்தும் துளை ஒளிர்வூட்டப்படுகிறது என்று கருதப்பட்டது. ஒரு தன்னிச்சையாக ஒளிரும் வெளிச்சத்தை புள்ளி மூலங்களின் தொகுப்பாக சிதைக்க முடியும், அத்துடன் ஒவ்வொரு புள்ளி மூலத்திற்கும் தனித்தனியாகக் கொள்கையைப் பயன்படுத்த அலை சமன்பாட்டின் நேர்கோட்டுத்தன்மையை செயல்படுத்தலாம். *K*(χ) பொதுவாக இவ்வாறு தரப்படலாம்:  
:<math>~K(\chi )= \cos \chi</math>  
இங்கு, *K* மேலே கூறப்பட்ட நிபந்தனைகளைப் பூர்த்தி செய்கிறது (χ = 0 இல் அதிகபட்ச மதிப்பு, χ = π/2 இல் சுழியம்).
# மராட்டியப் பேரரசு

**மராட்டியப் பேரரசு** அல்லது **மராத்தியப் பேரரசு** (*Maratha Empire*) தற்போதைய இந்தியாவின் தென்மேற்குப் பகுதியில் அமைந்திருந்தது. இதன் காலம் 1674 முதல் 1818 வரை. இந்த சாம்ராஜ்ஜியத்தின் கீழ் தெற்கு ஆசியாவின் பல பகுதிகள் 2.8 மில்லியன் சதுர கி.மீ. பரப்பளவிற்கு மேல் இருந்தன. சிவாஜியால் இந்தப் பேரரசு தோற்றுவிக்கப்பட்டது. முகலாயப் பேரரசன் அவுரங்கசீப்பின் இறப்பை அடுத்து, பேரரசின் தளபதிகளான பேஷ்வாக்களால் விரிவாக்கப்பட்டது. 1761 இல் பானிப்பட் நகரில் ஆப்கானிய மன்னன் அகமது ஷா அப்தாலியுடன் இடம்பெற்ற மூன்றாம் பானிபட் போரில் மராத்தியர்கள் தோல்வியடைந்ததை அடுத்து, மராட்டிய பேரரசின் விரிவாக்கம் நிறுத்தப்பட்டது. இதன் பின்னர் இப்பேரரசு மராத்திய நாடுகளின் கூட்டமைப்பாகப் பிரிந்தது. பின்னர் 1817 – 1818 ஆண்டில் நடந்த மூன்றாம் ஆங்கிலேய மராட்டியப் போரில் மராத்திய கூட்டமைப்பு அரசுகள், பிரித்தானிய கிழக்கிந்தியக் கம்பனியிடம் வீழ்ந்தது.
# மராட்டியப் பேரரசு

## வரலாறு

பதினேழாம் நூற்றாண்டில் மராத்தியர்கள் சிவாஜியின் தலைமையில் ஒன்று கூடி, தற்கால மகாராட்டிராவில் வலிமையான இந்துப் பேரரசை நிறுவ, தக்காண சுல்தான்கள் மற்றும் தில்லி முகலாயர்களுடன் போரிட்டனர். ராய்கட் மலைக்கோட்டை மராத்திய அரசின் தலைநகராக விளங்கியது.  
சிவாஜியின் மகன் சத்திரபதி சாகுஜி, அவுரங்கசீப்பின் மறைவிற்குப் பின்னர், தில்லி சிறைக்காவலிலிருந்து விடுபட்டு ராய்கட் வந்தார். அப்போது மராத்தியப் பேரரசை வழி நடத்தி கொண்டிருந்த அவரது சித்தி தாராபாயை நீக்கி விட்டு, தானே மராத்திய மன்னராக முடிசூட்டி௧் கொண்டு, பாலாஜி விஸ்வநாத்தை தனது முதலமைச்சராக நியமித்துக் கொண்டார்.  
பேஷ்வா பாலாஜி விஸ்வநாத் மற்றும் அவரது வழித்தோன்றல்கள் மராத்தியப் பேரரசின் வளர்ச்சிக்கு உதவ துணை நின்றனர்.
மராத்தியப் பேரரசு உச்சகட்டத்தில் இருந்த போது, தெற்கே தமிழ்நாடு முதல் வடக்கே தற்கால பாகிஸ்தானின் வடமேற்கு எல்லைப்புற மாகாணம் வரையும், ), கிழக்கில் தற்கால மேற்கு வங்காளம் மற்றும் அந்தமான் வரையிலும், மேற்கே குஜராத் மற்றும் இராஜஸ்தான் வரையிலும் பரவியிருந்தது.  
1761இல் நடந்த மூன்றாம் பானிபட் போரில் மராத்தியப் படைகள் துராணிப் பேரரசின் அகமது ஷா துரானியின் படைகளிடம் தோல்வியுற்றதால், மராத்தியப் பேரரசின் வளர்ச்சி அத்துடன் நிறைவடைந்தது. இப்போர் நடந்த பத்தாண்டுகளுக்குப் பின்னர் பேஷ்வா முதலாம் மாதவராவ், வட இந்தியாவில் மீண்டும் மராத்தியப் பேரரசை நிலைநிறுத்தினார்.  
முதலாம் மாதவராவ் காலத்தில் பெரிய மராத்தியப் பேரரசை, சிறிதளவு தன்னாட்சியுடைய பகுதிகளாகப் பிரித்து வலிமைமிக்க படைத்தலைவர்களால் மராத்திய சிற்றரசுகள் எனும் பெயரில் ஆளப்பட்டது.
மராத்திய பேரரசின் பரோடா இராச்சியத்தை கெயிக்வாட்களும், மால்வா மற்றும் இந்தூர் இராச்சியத்தை ஓல்கர் வம்சத்தவர்களும், குவாலியர் இராச்சியத்தை சிந்தியாக்களும், நாக்பூரை போன்சலேக்களும், பவார் குலத்தினர் *தார் இராச்சியம்* மற்றும் *தேவாஸ் இராச்சியங்களை* ஆண்டனர்.  
1775ல் புனேயில் நடந்த பேஷ்வாக்களின் வாரிசுரிமைப் போராட்டத்தில் கிழக்கிந்திய கம்பெனி ஆட்சியினர் தலையிட்டதின் பேரில் நடந்த முதலாம் ஆங்கிலேய-மராத்தியப் போரின் முடிவில் 17 மே 1782ல் ஆங்கிலேயர்களுக்கும், மராத்தியர்களுக்கும் ஏற்பட்ட சல்பாய் ஒப்பந்தப்படி, சால்செட்டி தீவு மற்றும் பரூச் துறைமுகநகரங்கள் மீண்டும் ஆங்கிலேயேர்களுக்கு திருப்பி வழங்கப்பட்டது..  
இந்தியாவின் மேற்கு கடற்கரைப் பரப்பின் பெரும் பகுதிகளைக் கொண்டிருந்த மராத்தியப் பேரரசின் கடற்படைத்தலைவரான கனோஜி ஆங்கரே போர்த்துகேயர் மற்றும் ஆங்கிலேயர் கடற்படைக்கு எதிராக போரிட்டார். கடற்கரைப் பகுதிகளில் காவல் மேடைகள் அமைக்கப்பட்டு, பெரிய நீளமான பீரங்கித் தளங்கள் நிறுவப்பட்டது.  
மராத்தியப் பேரரசர் சத்திரபதி சாகுஜி மற்றும் முதலாம் மாதவராவின் மறைவிற்குப் பின்னர் மராத்தியப் பேரரசு, தேசஸ்த் பிராமண குல பேஷ்வாக்களின் தலைமையில் பல சிற்றரசுகளாக ஆளப்பட்டது.
# மராட்டியப் பேரரசு

## சிவாஜியும் அவரது வழித்தோன்றல்களும்

### சிவாஜி

போன்சலே எனும் சத்திரியக் குலத்தில் பிறந்த பேரரசர் சிவாஜி, தற்கால மகாராட்டிரா மாநிலத்தில் 1674ல் மராத்தியப் பேரரசை நிறுவினார். தக்கான சுல்தான் அடில் ஷாவிடமிருந்து மராத்தியப் பகுதிகளை விடுவித்து சுதந்திர இந்து மராத்திய நாட்டை நிறுவ உறுதி எடுத்துக் கொண்டார்.).  
மராத்தியப் பேரரசின் முதல் தலைநகராக ராய்கட் கோட்டை விளங்கியது. சிவாஜி தன் இராச்சியத்தை காத்துக் கொள்ள தொடர்ந்து முகலாயப் பேரரசு மற்றும் தக்கான சுல்தான்களின் படைகளும் மோதிக் கொண்டே இருந்தார். 1674ல் சிவாஜிக்கு, சத்திரபதி பட்டத்துடன் மராத்தியப் பேரரசின் பேரரசராக மணிமுடி சூட்டப்பட்டது.  
இந்தியத் துணைக்கண்டத்தின் புவிப்பரப்பில் 4.1% பகுதியை, மராத்தியப் பேரரசில் சிவாஜி கொண்டு வந்தார். சிவாஜியின் மறைவின் போது மராத்தியப் பேரரசில் 300 கோட்டைகளும், 40,000 குதிரைப்படை வீரர்களும், 50,000 தரைப்படை வீரர்களும் மற்றும் அரபுக்கடல் பகுதியில் கப்பற்படையும் இருந்தது.
சிவாஜியின் பேரன் சாகுஜியின் காலத்திலும், பேஷ்வாக்களின் ஆட்சிக்காலத்திலும் மராத்தியப் பேரரசு, அனைத்துத் துறைகளில் முழு வளர்ச்சியடைந்த பேரரசாக விளங்கியது.
# மராட்டியப் பேரரசு

## சிவாஜியும் அவரது வழித்தோன்றல்களும்

### சம்பாஜி

சிவாஜியின் இரண்டு மகன்கள் சம்பாஜி மற்றும் இராஜாராம் ஆவர். மூத்தவரான சம்பாஜி 1681ல் தன்னைத் தானே மராத்தியப் பேரரசராக அறிவித்துக் கொண்டார். சம்பாஜி கோவாவை ஆண்ட போர்ச்சுகீசீயர்கள் களையும், மைசூர் மன்னர் சிக்க தேவராச உடையாரையும் வென்று பேரரசின் எல்லைகளை விரிவாக்கினார்.  
சம்பாஜி, இராசபுத்திரர்களுடன் இணைந்து போரில் பிஜப்பூர் மற்றும் கோல்கொண்டா போன்ற தக்காண சுல்தான்களை வென்றார்.  
1689ல் அவுரங்கசீப்பின் படைத்தலைவர் முபாரக் கானால், சங்கமேஸ்வரர் எனுமிடத்தில் சில வீரர்களுடன் தங்கியிருந்த சம்பாஜியை, 1 பிப்ரவரி 1689ல் கைது செய்து, பகதூர்காட் எனுமிடத்தில் வைத்து 11 மார்ச் 1689ல் தூக்கிலிடப்பட்டார்.
# மராட்டியப் பேரரசு

## சிவாஜியும் அவரது வழித்தோன்றல்களும்

### இராஜாராம் மற்றும் தாராபாய்

சம்பாஜியின் மறைவிற்குப் பின்னர் அவரின் ஒன்று விட்ட தம்பியும், தாராபாயின் கணவனுமான சத்திரபதி இராஜாராம் மராத்தியப் பேரரசின் பேரரசராக பட்டம் சூட்டப்பட்டார். முகலாயர்கள் ராய்கட் கோட்டையைக் கைப்பற்றியதால், தமிழ்நாட்டின் செஞ்சிக் கோட்டையில் தங்கியவாறு, மராத்தியப் பேரரசை நிர்வகித்தார்.  
பின்னர் முகலாயர்கள் கைப்பற்றிய கோட்டைகளை கொரில்லாத் தாக்குதல் மூலம் இராஜாராம் கைப்பற்றினார்.
1697ல் இராஜராம் விடுத்த நட்புறவு உடன்படிக்கையை அவுரங்கசீப் ஏற்கவில்லை. 1700ல் இராஜாராம் *சிங்காத்* எனுமிடத்தில் மறைந்தார். இராஜாராமின் விதவை மனைவி தாராபாய், தன் சிறு மகன் இரண்டாம் சிவாஜியின் பெயரில் மராத்திய பேரரசை நிர்வகித்தார்.
# மராட்டியப் பேரரசு

## சிவாஜியும் அவரது வழித்தோன்றல்களும்

### சாகுஜி

1707ல் அவுரங்கசீப்பின் மரணித்திற்குப் பின் சம்பாஜியின் மகனும், சிவாஜியின் பேரனுமான சாகுஜியை, தில்லியின் புதிய முகலாயப் பேரரசர் முதலாம் பகதூர் ஷா, சில நிபந்தனைகளின் கீழ், தில்லி சிறையிலிருந்து விடுவித்தார்.  
தில்லி சிறையிலிருந்து மீண்டு வந்த சாகுஜி, தன் சித்தி தாராபாய் மற்றும் அவரது இரண்டாம் சிவாஜியையும் ஆட்சி அதிகாரத்திலிருந்து நீக்கி விட்டு, தன்னை மராத்தியப் பேரரசின் சத்திரபதியாக முடிசூட்டிக் கொண்டார்.
மராத்தியப் பேரரசு நன்கு வளர்ச்சி கண்ட நிலையில், சில நிபந்தனைகளின் படி தில்லி சிறையில் இருந்த சாகுஜியின் தாய் 1719ல் விடுவிக்கப்பட்டார்.  
பாலாஜி விஸ்வநாத் என்பவரை மராத்தியப் பேரரசர் சாகுஜி தனது முதலமைச்சராக நியமித்துக் கொண்டார். சாகுஜியின் ஆட்சிக் காலத்தில் மராத்தியப் பேரரசு, கிழக்கில் தற்கால மேற்கு வங்காளம் வரை விரிவாக்கம் பெற்றது.  
மராத்திய பிரதம அமைச்சரும், தலைமைப் படைத்தலைவருமான பேஷ்வா பாஜிராவ், மேற்கு இந்தியப் பகுதிகளை வென்றார். பாஜிராவ் மற்றும் அவரது படைத்தலைவர்களான பேஷ்வா குலத்தின் கிளைக் குலங்களான பவார், ஹோல்கர், கெயிக்வாட் மற்றும் சிந்தியா குலத்தினர் ஆகியோர் இந்தூர், குவாலியர், பரோடா பகுதிகளை கைப்பற்றி ஆண்டனர்.
# மராட்டியப் பேரரசு

## பேஷ்வாக்களின் காலம்

க்களின் அரண்மனைக் கோட்டையாக இருந்த சனிவார்வாடா]]
மராத்திய பேரரசின் படைத்துறைகளை நிர்வகித்த சித்பவன் பட் பிராமண குலத்தை சேர்ந்த பேஷ்வாக்கள், பின்னாளில் சாகுஜியின் காலத்திற்குப் பின்னர் மராத்தியப் பேரரசர்ககளை கைப்பாவையாக வைத்துக் கொண்டு ஆட்சி நிர்வாகத்தை நேரடியாக நடத்தினர. பேஷ்வாக்களின் ஆட்சிக் காலத்தில் மராத்தியப் பேரரசு, இந்தியத் துணைக்கண்டத்தில் பெரும் பகுதிகளை கைப்பற்றி செல்வாக்குடன் விளங்கியது.
# மராட்டியப் பேரரசு

## பேஷ்வாக்களின் காலம்

### பாலாஜி விஸ்வநாத்

பாலாஜி விஸ்வநாத்]]  
1713ல் மராத்திய பேரரசர் சாகுஜி, பாலாஜி விஸ்வநாத்தை பேஷ்வா ஆக நியமித்தார்.
# மராட்டியப் பேரரசு

## பேஷ்வாக்களின் காலம்

### முதலாம் பாஜிராவ்

பாஜிராவ்]]  
1720ல் பாலாஜி விஸ்வநாத் இறப்பிற்குப் பின்னர் அவரது மகன் பாஜிராவ் மராத்தியப் பேஷ்வாவாக, மராத்தியப் பேரரசர் சாகுஜி நியமித்தார். பாஜிராவ் 1720-1740 வரை மராத்தியப் பேரரசை புதிய இந்தியப் பகுதிகளில் 3 முதல் 30% வரை விரிவாக்கம் செய்தார். ஏப்ரல் 1740ல் மறைந்த பாஜிராவ், தனது இறப்பிற்கு முன்னர் 41 போர்க்களங்களைக் கண்டவர். எப்போர்களத்திலும் தோல்வியை கண்டிராதவர்.  
- நாசிக் நகரத்தின் அருகே பால்க்கேத் எனுமிடத்தில் ஐதராபாத் நிஜாமிற்கும், பாஜிராவுக்கும் இடையே 28 பிப்ரவரி 1728ல் நடைபெற்ற போரில் மராத்தியப் படைகள் நிஜாமின் படைகளை வென்றது. இப்போர் மராத்தியர்களின் போர்த் தந்திரங்களுக்கு ஒரு எடுத்துக்காட்டாகும்.
- முதலாம் பாஜிராவ் தலைமையில் 1737ல் நடைபெற்ற தில்லிப் போரில், மராத்தியப் பேரரசின் படைகள் தில்லியின் நகர்புறங்களில் மின்னலடி தாக்குதல்கள் நடத்தியது.
- போபால் போரில் மராத்தியர்களிடம் இழந்த ஐதராபாத் பகுதிகளை, முகலாயர்களின் உதவியுடன் மீண்டும் சுல்தான் நிஜாம் மீட்டார். பின்னர் முகலாயர்களை வென்ற மராத்தியர்கள், ஒரு உடன்படிக்கையின் மூலம் மால்வா பகுதியை பெற்றனர்.
- மராத்தியர்களுக்கும், போர்த்துகேயர்களுக்கும் மும்பைக்கு வடக்கில் 50 கி மீ தொலைவில் உள்ள *வசாய்* எனுமிடத்தில் நடைபெற்ற போரில் மராத்தியர்கள் பெரும் வெற்றி பெற்றனர்.
- கர்நாடகம் மற்றும் தமிழ்நாட்டின் மையப்பகுதிகளை கைப்பற்றிய மராத்தியப் படைத்தலைவர் பாலாஜி பாஜி ராவ், 1741 முதல் 1748 முடிய நடத்திய வங்காளப் போரின் இறுதியில் தற்கால மேற்கு வங்காளம், பிகார் மற்றும் ஒடிசா பகுதிகளை, முகலாய ஆளுநரிடமிருந்து கைப்பற்றி மராத்திய பேரரசுடன் இணைத்தார்.
வங்காள நவாப் அலிவர்த்தி கான், 1751ல் மராத்தியப் படைத்தலைவர் பாலாஜி பாஜி ராவுடன் அமைதி ஒப்பந்தம் செய்து கொண்டு,
சுவர்ணரேகா ஆறு வரையிலுள்ள கட்டக் பகுதிகளை விட்டுக் கொடுத்ததுடன், ரூபாய் 1.2 மில்லியன் ஆண்டுதோறும் மராத்தியப் பேரரசுக்கு கப்பம் செலுத்த ஒப்புக் கொண்டார்.
- பாலாஜி பாஜி ராவ் காலத்தில் இராஜபுதனமும் மராத்தியப் பேரரசில் இணைக்கப்பட்டது. 8 மே 1758ல் நடைபெற்ற அட்டோக் போருக்குப் பின்னர் மராத்தியப் படைகள், ஆப்கானியர்களிடமிருந்து பெஷாவரைக் கைப்பற்றினர். இப்போரில் சீக்கிய, இராஜபுத்திர மற்றும் ஜாட் இனப் படைகள் மராத்தியர்களுக்கு உதவ இல்லை என்பதாலும், ஆப்கானிய ரோகில்லாக்களும், மற்றும் அவத் நவாப்பும் அகமது ஷா துரானிக்குஅ உதவியதாலும், மராத்தியப் படைகள் மூன்றாம் பானிபட் போரில் மராத்தியர்கள் தோற்க நேரிட்டது. போரில் வெற்றி பெற்ற ஆப்கானியர்களுக்கு, பஞ்சாப், சம்மு காசுமீர் மற்றும் கங்கைச் சமவெளி பகுதிகளை மராத்தியர்கள் விட்டுக் கொடுக்கப்பட்டது.
# மராட்டியப் பேரரசு

## பேஷ்வாக்களின் காலம்

### முதலாம் மாதவராவ்

முதலாம் மாதவராவ்]]  
மாதவராவ் மராத்தியப் பேரரசின் நான்காம் பேஷ்வாவாக பதவி ஏற்றார். இவரது தலைமையில் மராத்தியப் பேரரசின் மீட்டெழுச்சி காலமாக அமைந்தது. இவரது ஆட்சிக்காலத்தில் ஐதராபாத் நிசாம் மற்றும் மைசூர் அரசுகள், மராத்தியர்களுக்கு பணிந்தது. மூன்றாம் பானிபட் போருக்கு முன் வரை வட இந்தியாவின் பெரும் பகுதிகள் மராத்தியப் பேரரசின் கீழ் வந்தன.  
மூன்றாம் பானிபட் போரில் மராத்தியர்களுக்கு ஏற்பட்ட பெருந்தோல்வியால், மராத்தியப் பேரரசை மேலும் விரிவாக்கம் செய்ய இயலாததால் பேரரசுக்கு பெரும் பின்னடைவாகவே கருதப்பட்டது.
# மராட்டியப் பேரரசு

## மராத்திய கூட்டமைப்பு சகாப்தம்

, வட இந்தியாவில் மராத்திய ஆதிக்கத்தை மீண்டும் நிலைநிறுத்துதல்]]  
மராத்தியப் பேரரசின் பேஷ்வா மாதவராவ், மராத்தியப் பேரரசின் சிவாஜியின் போன்சலே குடும்பத்தினர்களுக்கும், பெரும் படைத்தலைவர்களுக்கும், பேரரசின் சில பகுதிகளை சிறிது தன்னாட்சியுடன் ஆள அனுமதித்தார். அவைகள்:
- போன்சுலேக்களின் நாக்பூர் அரசு, சதாரா அரசு, அக்கல்கோட் அரசு, கோல்ஹாப்பூர் அரசு
- கெயிக்வாட்டுக்களின் பரோடா அரசு
- ஹோல்கரின் இந்தூர் அரசு
- சிந்தியாக்களின் குவாலியர் அரசு மற்றும் மால்வா
- பவார்களின் *தேவாஸ்* மற்றும் *தார்* இராச்சியம்
# மராட்டியப் பேரரசு

## மராத்திய கூட்டமைப்பு சகாப்தம்

### முக்கிய நிகழ்வுகள்

- மூன்றாம் பானிபட் போருக்குப் பின்னர், மல்கர் ராவ் ஓல்கர், 1761ல் இராசபுத்திர்களை ஒடுக்கி இராஜஸ்தானில் மீண்டும் மராத்தியர்களின் ஆளுமையை உயர்த்தினார்.
- குவாலியர் இராச்சியத்தின் மன்னர் மாதவராவ் சிந்தியா, ஜாட் மக்களையும், ஆப்கானிய ரோகில்லாக்களையும் வென்று, தில்லியை முப்பது ஆண்டுகளாக கட்டுப்படுத்தி வைத்திருந்தார். மேலும் தற்கால அரியானாவையும் கைப்பற்றினர்.
- முதலாம் மாதவராவ் கிருஷ்ணா ஆற்றைக் கடந்து சென்று, 1767ல் மைசூரின் ஐதர் அலியை வென்று, அவரின் கட்டுப்பாட்டில் இருந்த கேளடி நாயக்கர்களின் இறுதி பட்டத்து இராணியை மீட்டார்
- 1771ஆம் ஆண்டின் முற்பகுதியில் தில்லியை மீட்டு, இரண்டாம் ஷா ஆலம் என்பவரை, முகலாயர்களின் பொம்மை மன்னராக, மராத்தியர்களால் நியமிக்கப்பட்டார்.
- தில்லியை தங்கள் கட்டுப்பாட்டில் எடுத்துக் கொண்ட மராத்தியர்கள், மூன்றாம் பானிபட் போரில் தங்களை எதிர்த்த ஆப்கானிய ரோகில்லாக்கள் வாழ்ந்த ரோகில்கண்ட் பகுதி மீது, 1772ல் பெரும்படை எடுத்து வென்று, அரச குடும்பத்தினர்களை சிறை பிடித்தனர்.
- துக்கோஜிராவ் ஹோல்கர் தலைமையிலான மராத்தியப் படைகள், 1787ல் கர்நாடகா நவாப், திப்பு சுல்தானை வென்றது. இதனால் மராத்தியப் பேரரசு துங்கபத்திரை ஆறு வரை விரிவாக்கப்பட்டது.  
- ஜாட் தலைவர் சத்தர் சிங்கிடம் இருந்த குவாலியர் கோட்டையை 1783ல் கைப்பற்றி, மராத்திய தளபதி காந்தாராவ் என்பவரை குவாலியரின் ஆளுநராக நியமித்தார்.  
- 1778ல் ஆப்கானிய ரோகில்லா தலைவர் குலாம் காதிர், இஸ்மாயில் பெக் கூட்டாளிகள், பெயரளவில் முகலாயப் பேரரசராக இருந்த இரண்டாம் ஷா ஆலமின் கண்களை பிடுங்கி தில்லியை கைப்பற்றினர். மராத்திய பேஷ்வா மாதவராவ் மீண்டும் தில்லியை தாக்கி ஆப்கானிய தலைவர் குலாம் காதிர் வென்று, மீண்டும் இரண்டாம் ஷா ஆலமை தில்லிப் பேரரசராக நியமித்து, தன்னை தில்லியின் காப்பாளராக அறிவித்துக் கொண்டார்.
- ஜெய்ப்பூர் மற்றும் ஜோத்பூர் இராச்சியங்களை, பதான் போரில் மராத்தியப் பேரரசின் பேஷ்வா மாதவராவின் படைகள் வென்றனர்.
- மராத்தியர்கள் ஐதராபாத் நிசாம் இராஜ்ஜியத்தை *கர்தா* போரில் வென்றனர்.
# மராட்டியப் பேரரசு

## மராத்திய கூட்டமைப்பு சகாப்தம்

### பிரித்தானியர்களின் படையெடுப்புகள்

- முதலாம் ஆங்கிலேய-மராத்தியப் போர் - 1775-1782 காலகட்டத்தில் நடைபெற்றது. மராட்டியப் பேரரசின் வாரிசுக்கான பிணக்கில், ஒரு தரப்பு கிழக்கிந்திய நிறுவனத்தின் உதவியை நாடியதால் இப்போர் மூண்டது. ஏழாண்டுகள் தொடர் சண்டைகளுக்குப்பின் சல்பாய் ஒப்பந்தத்தின் மூலம் முடிவுக்கு வந்ததது. பின்னர் இரு தரப்புகளும் மைசூர் அரசுக்கு எதிராக ஓர் அணியில் இணைந்தன.
- இரண்டாம் ஆங்கிலேய மராத்தியப் போர் - 1803-05 இல் நடைபெற்றது. மராட்டியப் பேரரசின் அரசர்களிடையே எற்பட்ட மோதலில் தலையிட்ட கிழக்கிந்தியக் கம்பனியின் படைகள் மராட்டியப் படைகளை வென்றன. பேரரசின் பல பகுதிகள் கம்பனியில் கட்டுப்பாட்டில் வந்தன.
- மூன்றாம் ஆங்கிலேய-மராட்டியப் போர் - 1817-18 ஆம ஆண்டுகளில் நடைபெற்றது. இதில் கிழக்கிந்திய நிறுவனம் பெருவெற்றி பெற்றதால் மராத்திய அரசுகள் கம்பெனி ஆட்சிக்கு அடங்கிய சுதேச சமஸ்தானங்களாக மாறின.
# மராட்டியப் பேரரசு

## மராத்தியப் பேரரசின் நிர்வாகம்

### அஷ்ட பிரதான் எனும் அமைச்சரவை

மத்தியப் பேரரசில் அஷ்ட பிரதான் எனும் எட்டு அமைச்சர்கள் கொண்ட அமைச்சரவைக் குழு பேரரசின் நிர்வாகத்தை கண்காணித்தது. அவைகள்:  
1. பேஷ்வா (பிரதம அமைச்சர்)
1. சர்-இ-நபௌத் (Sar-i-nabuat) (இராணுவத் துறை அமைச்சர்)
1. நியாயாதீஷ் (Nayayadhish) (நீதித் துறை அமைச்சர்)
1. அமாத்தியா அல்லது மசும்தார் (Amatya or Mazumdar) (நிதித் துறை அமைச்சர்)
1. வாகியா-நவீஸ் (உள்துறை அமைச்சர்)
1. சமந்த் அல்லது தபீர் (Samant or Dabir) (வெளியுறவுத் துறை அமைச்சர்)
1. சச்சீவ் (அரசின் சார்பாக கடிதப் போக்குவரத்து அமைச்சர்) (official correspondence)
1. பண்டிட் ராவ் (அரசவை புரோகிதர்)
அஷ்ட பிரதான அமைச்சர்களுக்கு உதவியாக கீழ்கண்ட எட்டு அதிகாரிகள் செயல்படுவர். அவர்கள்: ஜம்தார், போட்னீஸ், திவான், மசூம்தார், டபர்தார், பட்னாவீஸ், சிட்னீஸ் மற்றும் கர்கானி ஆவார்.
# மராட்டியப் பேரரசு

## விதிக்கப்பட்ட வரிகள்

### சௌத் வரி

சிவாஜி தனது இராஜ்யத்திற்கு அந்நியமாக இருந்த பகுதிகளுக்கு விதிக்கப்பட்ட வரி. இது மக்களால் தக்கானாம் அல்லது முகலாய பேரரசு வழங்கப்பட்ட வரியின் நான்கில் ஒரு பங்கு ஆகும். மராத்திய அரசுக்கு சௌத் வரி செலுத்துபவர்களின் பகுதிகளை மராட்டிய வீரர்கள் கைப்பற்ற மாட்டார்கள் என்ற உறுதியின் பேரில் வசூலிக்கும் வரியாகும்.
# மராட்டியப் பேரரசு

## விதிக்கப்பட்ட வரிகள்

### சர்தேஷ்முகி வரி

சர்தேஷ்முகி வரி என்றால் மராட்டிய மன்னரை தங்களது சர்தேஷ்முக் என அங்கீகரித்தற்கு அடையாளமாக கிராமங்கள் அல்லது நகரத்தின் மொத்த மக்கள் தொகைக்கு விதிக்கப்பட்ட நிலையான நில வருவாயில் பத்தில் ஒரு பங்கு ஆகும்.
# மராட்டியப் பேரரசு

## மராத்திய ஆட்சியாளர்கள் & பேஷ்வாக்கள்

### சிவாஜியின் போன்சலே அரச குலத்தினர்

- சத்திரபதி சிவாஜி (1630–1680)
- சம்பாஜி (1657–1689)
- சத்திரபதி இராஜாராம் (1670–1700)
- சாகுஜி - (1708 - 1749) (சாகுஜியின் மகன்)
- இரண்டாம் இராஜாராம் (1749 - 1777)
- இரண்டாம் சாகுஜி (சாகுஜியின் மகன் - (1777 - 1808)
- தாராபாய் (1675–1761) (சத்திரபதி இராஜாராமின் மனைவி) தன் சிறு வயது மகன் இரண்டாம் சிவாஜி பெயரில் ஆட்சி செய்தவர்.
- இரண்டாம் சிவாஜி (1700–1714)
- மூன்றாம் சிவாஜி (1760–1812) (தத்துப் பிள்ளை)
- பிரதாப் சிங் (1808 - 1839) - கிழக்கிந்திய கம்பெனியுடன் உடன்படிக்கை செய்து கொண்டவர்
# மராட்டியப் பேரரசு

## மராத்திய ஆட்சியாளர்கள் & பேஷ்வாக்கள்

### பிரதம அமைச்சர்கள்

- மொரோபந்த் திரியம்பக் பிங்களா (1657–1683)
- பாகிரோஜி பிங்களா (1708–1711)
# மராட்டியப் பேரரசு

## மராத்திய ஆட்சியாளர்கள் & பேஷ்வாக்கள்

### பிரதம அமைச்சர்கள்

#### பேஷ்வாக்கள்

- பாலாஜி விஸ்வநாத் (1713–1720)
- பாஜிராவ் (1720–1740)
- பாலாஜி பாஜி ராவ் (1740-1761)
- மாதவராவ் (1761–1772)
- நாராயணராவ் பாஜிராவ் (1772–1773)
- இரகுநாதராவ் (1773–1774)
- சவாய் மாதவராவ் (1774–1795)
- இரண்டாம் பாஜி ராவ் (1796 – 1818)
# மராட்டியப் பேரரசு

## தஞ்சாவூர் மராத்தியர்கள்

மன்னர்களின் தஞ்சை அரண்மனை]]  
தஞ்சாவூர் பகுதிகளை மராத்தியர்கள், 1674ல், தஞ்சை நாயக்கர்களிடமிருந்து கைப்பற்றி 1855 முடிய அரசாண்டனர். பின்னர் 1855இல் கிழக்கிந்திய கம்பெனி ஆட்சியாளர்கள் தஞ்சாவூர் மராத்திய அரசை கிழக்கிந்திய கம்பெனி ஆட்சியுடன் இணைத்துக் கொண்டனர். தஞ்சாவூர் மராத்திய மன்னர்களில் புகழ் பெற்றவர்கள்
# மராட்டியப் பேரரசு

## தஞ்சாவூர் மராத்தியர்கள்

### தஞ்சாவூர் மராத்திய மன்னர்கள்

- வெங்கோஜி - 1674-1684
- முதலாம் சாகுஜி - 1684-1712
- முதலாம் சரபோஜி - 1712-1728
- துக்கோஜி - 1728-1736
- இரண்டாம் சரபோஜி - 1798-1832
- தஞ்சாவூர் சிவாஜி - 1832-1855
# மராட்டியப் பேரரசு

## இதனையும் காண்க

- பேரரசர் சிவாஜி
- மராத்திய கூட்டமைப்பு
- மராத்திய அரச குலங்கள் மற்றும் அரசுகள் பட்டியல்
- மூன்றாம் பானிபட் போர்
- ஆங்கிலேய-மராட்டியப் போர்கள்
# முள்ளியவளை

**முள்ளியவளை** (*Mulliyawalai*) என்பது இலங்கையின் வடகிழக்கே முல்லைத்தீவு மாவட்டத்தில் உள்ள ஒரு பழமையான ஊராகும். வன்னியரசர்கள், யாழ்ப்பாண அரசர்கள் காலம் தொட்டு இருந்துவந்த ஒரு நீண்ட வரலாறுடைய இடமான இவ்வூர் கரைதுறைப்பற்று பிரதேச செயலர் பிரிவில் அமைந்துள்ளது.  
முள்ளியவளை பற்றி யாழ்ப்பாண வைபவ கௌமுதியில் "முள்ளியவளை அக்காலத்தில் 'வலடிடி', 'வற்கம','மேற்பற்று' என பிரிக்கப்பட்டிருந்ததுடன், வன்னி பிரிவுகளில் அதி விஷேசமானதும் செழிப்பான இராச்சியமுமாகும்" என குறிப்பிடப்படுகிறது.
# முள்ளியவளை

## இதனையும் காண்க

- முள்ளியவளை காட்டா விநாயகர் ஆலயம்
# வே. சுப்பிரமணியம்

**வே. சுப்பிரமணியம்** (இறப்பு: திசம்பர் 13, 2016) எழுத்துலகில் நாடகம், சிறுகதை, நாவல், கவிதை, வரலாற்று ஆய்வுகள், இலக்கிய திறனாய்வு என பல்வேறு துறைகளில் தனது புலமையை ஆழமாக பதித்துவந்தவர். **முல்லைமணி** என்ற புனைபெயரில் பல நூல்களை எழுதியுள்ளார்.  
முல்லைத்தீவு மாவட்டத்தில் உள்ள முள்ளியவளையில் பிறந்தவர். இலங்கை பல்கலைக்கழக தமிழில் சிறப்பு கலைமாணி பட்டம் பெற்றவர். இவரது கலை இலக்கிய ஆய்வுப்பணிகளை அங்கீகரித்து 2005இல் யாழ்ப்பாண பல்கலைக்கழகம் கௌரவ கலாநிதி (முனைவர்) பட்டம் வழங்கி கௌரவித்தது. பாடசாலை அதிபர், ஆசிரிய கலாசாலை விரிவுரையாளர், கொத்தணி அதிபர், பிரதம கல்வி அதிகாரி, மாவட்ட கல்விப்பணிப்பாளர் முதலான பதவிகளை வகித்து திறம்பட சேவை புரிந்தவர்.  
இவரது 'பண்டாரவன்னியன்' வரலாற்று நாடகம் இதுவரை ஐந்து பதிப்புகள் கொண்டு வெளியாகியதுடன் இன்றுவரை நாடகமாகவும் கூத்தாகவும் பேணப்பட்டு வருகின்றது.  
இவரது கலை ஆக்கங்கள் இன்னும் தொடர்ந்து வந்தவண்ணமே உள்ளன.
# வே. சுப்பிரமணியம்

## இவரது ஆக்கங்கள் சில

- பண்டாரவன்னியன் - வரலாற்று நாடகம்
- மல்லிகைவனம் - 1985
- வன்னியின் கதை
- கொக்கிளாய் மாமி
- அரசிகள் அழுவதில்லை - 1977
- கொண்டுவந்த சீதனம் - 2005
- வன்னியர் திலகம் - 1996
- கமுகஞ்சோலை - 2000
- இலக்கியப்பார்வை- 1999
- வன்னியியற் சிந்தனை - 2001
- தமிழ்மொழி பயிற்சி - 1975
- மழைக்கோலம் – நாவல் – 2003
- இலங்கையின் பல கோயில்களுக்கு ஊஞ்சற் பதிகங்களையும் எழுதியுள்ளார்.
# வே. சுப்பிரமணியம்

## விருதுகள்

சுப்பிரமணியனின் 65 ஆண்டுகால எழுத்துலகப் பங்களிப்பை பாராட்டி, 2016ஆம் ஆண்டு **சாகித்திய ரத்னா** என்ற அதியுயர் விருதை இலங்கை அரசு வழங்கி கௌரவித்தது.
# மனத்தை குடியேற்றவாதத்தில் இருந்து விடுவித்தல்: ஆபிரிக்க இலக்கியத்தின் அரசியல்

**மனத்தை குடியேற்றவாதத்தில் இருந்து விடுவித்தல்: ஆபிரிக்க இலக்கியத்தின் அரசியல் அல்லது** Decolonising the Mind: The Politics of Language in African Literature என்பது அறியப்பெற்ற ஆபிரிக்க எழுத்தாளரான நுகுகி வா தியங்கோ அவர்களான் எழுதப்பட்ட ஆங்கில நூல் ஆகும். இது ஆபிரிக்காவில் கல்வி, இலக்கிய மொழியாக காலனித்துவ மொழிகள் ஆதிக்கம் செலுத்தி வருவதை விமர்சித்து, ஆபிரிக்க ஆக்கர்கள் ஆபிரிக்க மொழிகளில் ஆக்கங்களை வழங்க முன்வர வேண்டும் என்று கோரிக்க விடுத்து எழுதப்பட்ட நூல் ஆகும். இந்த நூலுக்குப் பெறகு நுகுகி தனது தாய் மொழியான கிகூயூ பெரும்பாலும் எழுதத் தொடங்கினார்.
# வசிட்டர்

**வசிட்டர்** (वसिष्ठ, வசிஷ்டர்) பிரம்ம ரிஷி ஏழு புகழ்பெற்ற சப்தரிசிகளுள் ஒருவர். வேத காலத்தில் வாழ்ந்ததாகக் கூறப்படும் மாமுனிவர்களுள் இவரும் ஒருவர். வேதங்களின் பல மந்திரங்களை இவர் உருவாக்கியுள்ளார். இவர் பேரைக்கொண்ட பல சுலோகங்கள் இருக்கு வேதத்தின் ஏழாம் மண்டலத்தில் உள்ளது. இருக்கு வேதத்தில் இந்த ஏழாவது மண்டலத்தில் இருக்கு 7.33-இல், பத்து மன்னர்களின் போர் என்னும் நிகச்சியில் இவருடைய குடும்பத்தாரும் இவரும் ஆற்றிய பணியைப் போற்றப்படுகின்றது. மாந்தகுலத்தைச் சேர்ந்த ஒருவரைப் புகழும் ஒரே சுலோகம் இதுவே என்பர்.  
இவர் பெயரால் வழங்கும் நூல் வசிட்ட சம்கிதை (Vasishta Samhita). இவரின் மனையாளின் பெயர் அருந்ததி. தேவலோகப் பசுக்களான காமதேனு மற்றும் நந்தினி, இவையிரண்டையும் இவரே பராமரித்து வந்தார். மன்னர் கௌசிகர் இப்பசுக்களைப் பறிக்க முயன்று அதில் தோற்று, பின்பு நோன்பிருந்து தன் தவ வலிமையால் பிரம்ம இருடி விசுவாமித்ரர் என்று பெயர் பெற்றார்.
# வசிட்டர்

## இராமாயண காவியத்தில்

இராமாயணக் காவியத்தில் வசிஷ்டர், தசரதனின் அரச குருவாக விளங்கியவர். விசுவாமித்திரரின் வேண்டுகோளின்படி, இராமன் மற்றும் இலக்குமணனை விசுவாமித்திரருடன் வனத்திற்குச் செல்ல வசிஷ்டர் தசரதனுக்கு ஆலோசனை கூறினார்.
# வசிட்டர்

## மகாபார காவியத்தில்

மகாபாரத காவியத்தில், வசிட்டரின் மகனாகச் சக்தி மகரிஷி அறியப்படுகிறார். தன் மகன் சக்தியைக் கொன்ற இச்வாகு குல மன்னர் கல்மாஷபாதனுக்கு வசிட்டர் புத்திரபேறு வழங்கியவர்.
# வசிட்டர்

## புராணங்களில்

வசிட்டரின் பெயர் அனைத்துப் புராணங்களிலும் அறியப்படுகிறது.
# அருந்ததி (இந்து சமயம்)

**அருந்ததி** சப்தரிஷிகளுள் ஒருவரான வசிஷ்டரின் மனைவியாவர். இவரது தந்தை பதஞ்சலியும் ஒரு மகரிஷியே. அருந்ததி வானில் தோன்றும் ஒரு நட்சத்திரமாகவும் கருதப்படுகிறது. வானசாஸ்திரத்தின்படி மிஜார் விண்மீன் வசிட்டராகவும், ஆல்கர் விண்மீன் அருந்ததியாகவும் கருதப்படுகிறது. இந்து திருமணங்களில் அருந்ததி பார்த்தல் என்பது ஒரு சடங்காகும்.
# அருந்ததி (இந்து சமயம்)

## அருந்ததி தர்சன நியாயம்

வானவெளியில் உள்ள அருந்ததி நட்சத்திரம் சிறியது. எனவே இதனைக் காட்ட அருகிலுள்ள பெரிய நட்சத்திரங்களைக் காட்டி அதன் பின்னர் அதன் அருகிலுள்ள அருந்ததியைக் காட்டுவர். ஏதேனும் நுண்மையான கொள்கையைப் புரிய வைக்க இத்தகைய முறைகள் பயன்படுகின்றன.
# விக்கிப்பீடியா:வளர்ச்சிக்கான திட்ட முன்மொழிவு

அண்மையில் இடம்பெற்ற கட்டுரைப்போட்டியின் வாயிலாகவும், இணைய மாநாட்டில் இடம்பெற்ற விக்கிப்பீடியா பயிற்சிக் களம் வாயிலாகவும் தமிழர் மத்தியில் தமிழ் விக்கிப்பீடியா பெருமளவு அறிமுகமாகி இருக்கிறது. தமிழ் சமூகத்தின் பல மட்டங்களிலும் தமிழ் விக்கிப்பீடியா பற்றிய நல்லபிப்பிராயம் ஏற்பட்டிருக்கிறது என்றே நான் நினைக்கிறேன். இந்தச் சூழலை நாம் பயன்படுத்திக் கொள்ள வேண்டுமானால் சூடு தணிவதற்கு முன்பாகவே தமிழ் விக்கியின் வளர்ச்சி தொடர்பாகச் சில திட்டங்களை வகுத்துச் செயல்பட வேண்டியது அவசியம். தமிழ் விக்கிப்பீடியாவின் உள்ளடக்கத்தைக் கூட்டுவது குறித்தும் அத்தோடு தமிழ் விக்கிப்பீடியா பங்களிப்பாளர்களின் எண்ணிக்கையைக் கூட்டுவது குறித்துமான திட்டமொன்றின் அடிப்படைகள் பற்றிய என்னுடைய முன்மொழிவை உங்கள் முன் வைக்கிறேன்.
# விக்கிப்பீடியா:வளர்ச்சிக்கான திட்ட முன்மொழிவு

## தமிழ்நாடு அரசு ஒத்துழைப்பு வேண்டுதல்

- தமிழ்நாடு அரசு ஒவ்வொரு துறையின் வாயிலாக அத்துறையின் செயல்பாடுகள், புள்ளிவிபரங்கள் போன்றவற்றை மாநில வாரியாகவும், மாவட்ட வாரியாகவும் தகவல் கையேடுகளாகவும் செய்தி அறிக்கைகளாகவும் தமிழில் வெளியிட்டு வருகின்றன. இந்த அறிக்கை அல்லது கையேடுகளிலுள்ள தகவல்களை தட்டச்சு செய்யப்பட்ட தகவல்களாக சில குறிப்பிட்ட தமிழ் விக்கிப்பீடியர்கள் மின்னஞ்சல் முகவரிக்கு அனுப்பச் செய்யும்படி வேண்டலாம். இதில் சரியானவைகளை மட்டும் தமிழ் விக்கிப்பீடியாவின் கலைக்களஞ்சிய நடைக்கு மாற்றம் செய்து வெளியிடலாம். இதனால் தமிழ் விக்கிப்பீடியாவின் கட்டுரைகளின் எண்ணிக்கை அதிகமாகும். மேலும் தமிழ்நாடு அரசின் பல துறைகள் வழியிலான செயல்பாடுகள் அனைவருக்கும் சென்றடைய உதவும்.
- தமிழ்நாட்டிலுள்ள கல்லூரிகளில் தமிழ்த்துறையில் பணியிலுள்ளவர்கள் மனது வைத்தால் அவர்களுடைய மாணவர்கள் வழியாகவும் அதிகமான கட்டுரைகளைப் பதிவேற்றம் செய்ய முடியும்.
- தமிழக அரசின் பொதுநூலகத்துறையின் வழியாக தமிழ்நாட்டிலுள்ள அனைத்து நூலகங்களிலும் நூலக வாசகர் அமைப்பின் மூலம் பொதுமக்கள் அறிந்து கொள்ளும் வழியாக தமிழ் விக்கிப்பீடியா குறித்த கருத்தரங்கம் ஒன்றையும் நடத்தலாம்.
--தேனி.எம்.சுப்பிரமணி. 09:52, 16 ஜூலை 2010 (UTC)
# விக்கிப்பீடியா:வளர்ச்சிக்கான திட்ட முன்மொழிவு

## இரவியின் கருத்துகள்

தமிழ் விக்கியின் அடுத்த கட்ட வளர்ச்சியைத் திட்டமிட்டு விரைந்து செயற்படுத்த வேண்டும் என்பதில் மாற்றுக் கருத்தில்லை. எனக்குத் தோன்றும் சில:  
- ஒரு இலட்சம் கட்டுரை இலக்கை ஏற்கனவே பலர் குறிப்பிட்டுள்ளார்கள். இது பார்க்கவே மலைப்பாக இருப்பதால் நினைவாகாமலே போகலாம். இன்னும் சிறிய, உடனடி இலக்குகளை வைக்கலாம். இத்தனை மாதங்களில் 10,000 கட்டுரைகள் கூட்ட வேண்டும் என்று வைக்கலாம். வெறும் கட்டுரை எண்ணிக்கையை மட்டும் இலக்காக வைக்காமல், ஒரு நாளைக்கு இத்தனை முனைப்பான பங்களிப்பாளர்கள் என்று வைக்கலாம். தற்போது ஒரு நாளின் அண்மைய மாற்றங்களைப் பார்த்தால் 20 பங்களிப்பாளர்களுக்குக் குறைவாகவே இருக்கிறோம். இதுவே 50-100 என்று உயர்ந்தால் மிக அருமையான விளைவுகள் இருக்கும். சரியான பங்களிப்பாளர் ஒருவர் அமைந்தால் கூட அவர் நூற்றுக் கணக்கான கட்டுரைகளை உருவாக்குவார். எனவே, நமது பரப்புரைகளைச் சிதறடிக்காமல் சரியானவர்களை இனங்கண்டு செயற்பட வேண்டும்.  
- விக்கிப்பீடியாவை வளர்ப்பதை விட விக்சனரி, விக்கிமூலம் திட்டங்களை வளர்ப்பது எளிது. இத்திட்டங்களின் வளர்ச்சியும் விக்கிப்பீடியாவுக்கு மறைமுகமாக உதவும். இத்திட்டங்களின் வளர்ச்சிக்கு சரியான வெளி உறவுகளை வளர்த்து வளங்களைப் பெறுவதில் முனைய வேண்டும். அரசு, கல்லூரிகள், ஊடகங்கள் போன்றவற்றில் அறிமுகம் உள்ள தேனி. சுப்பிரமணி போன்றோர் பெரிதும் உதவலாம்.  
- மலையாள விக்கிப்பீடியர்கள் உருவாக்கிய இறுவட்டு ஆயிரக்கணக்கான பள்ளிகளுக்குக் கேரள அரசு மூலம் அனுப்பப்பட்டுள்ளது. இது போல் பெரிய தாக்கத்தை ஏற்படுத்தக்கூடிய முயற்சிகளில் இறங்க வேண்டும். இதற்கு இருக்கிற கட்டுரைகளே போதும். ஒவ்வொரு கல்லூரி, பள்ளியிலும்அறியப்பட்ட ஒன்றாக தமிழ் விக்கியை மாற்றினாலே பெரிய வெற்றி தான்.  
- எண்ணிக்கை, வளர்ச்சியில் செலுத்துவதற்கு ஈடான கவனத்தை இருக்கிற கட்டுரைகளைச் சீராக்குவதிலும் கவனம் செலுத்த வேண்டும். நடப்பு நிகழ்வுகள் கட்டுரைகள் எழுதுவது போக ஒரு மூன்று மாத அளவாவது மற்ற கட்டுரைகளை எழுதுவதை நிறுத்தி வைத்து முழுமனதாகத் துப்புரவுப் பணிகளில் ஈடுபட வேண்டும். தரமற்ற, பிழை மலிந்த ஆயிரக்கணக்கான கட்டுரைகளை விட சீரான 100 கட்டுரைகள் இருந்தால் கூட அவை திட்டத்துக்கு நல்ல பெயர் தரும்  
- விரைவும் தேவை. அதே வேளை பொறுமையும், திட்டமிடலும் தேவை. ஒவ்வொரு சிறு திட்டத்துக்கும் மூன்று பேராவது முழுப் பொறுப்பு எடுத்து இறங்க வேண்டும். எல்லாவற்றிலும் ஒரே ஆளே இறங்கி களைக்கும் நிலை வரக்கூடாது--ரவி 12:47, 16 ஜூலை 2010 (UTC)
# விக்கிப்பீடியா:வளர்ச்சிக்கான திட்ட முன்மொழிவு

## எமது இலக்கு என்ன ?

- அடுத்த 3 ஆண்டுகள் - 50 000 கட்டுரைகள்
- அடுத்த 5 ஆண்டுகள் - 75 000 கட்டுரைகள்
- அடுத்த 7 ஆண்டுகள் - 100 000 கட்டுரைகள்  
இது தற்போதையை வளங்களைக் கருத்தில் கொண்டாலே ஓரளவு சாத்தியமானது. ஆனால் தொடர்ச்சியாக அறிமுகப்படுத்தல், தொடர்பாடல் நடத்தல் அவசியம். பின்வரும் தேவைகளை முன்வைத்து கோவை, அல்லது சென்னையில் ஒரு அலுவலகம் தொடங்கினால் உதவும் என்று நினைக்கிறன்.  
- அறிமுகப்படுத்தல், தொடர்பாடல்
- குறிப்புதவி (தகவல் நூலகம்)
- ஆவணப்படுத்தல் (படங்கள், நிகழ்படங்கள் சேகரித்தல், உருவாக்குதல்)
- விக்கி நிகழ்வுகளை/கட்டுரைப் போட்டிகளை ஒழுங்கமைத்தல்
- விக்கிகளைப் பராமரித்தல்  
இதில் தமிழ் விக்கிப்பீடியா மீது ஈடுபாடு கொண்ட, நுணுக்கம் தெரிந்த ஒருவரை தொடக்க கட்டமாகப் பணியில் ஈடுபடுத்தலாம். அவர் நேரடியாக விக்கிகளில் ஊடாடல் அவசியம்.  
தற்போது வரை மலேசியா, ஐ.இரா, பிரான்சு போன்ற நாடுகளில் இருந்து பங்களிப்பதில்லை. மலேசியாவில் 1.5-2 மில்லியன் மக்கள் இருக்கிறார்கள். இது ஏன் என்று அறிய வேண்டும். இவர்களை நாம் சென்றடைய வேண்டும்.  
தற்போதைய வேகம் 5000 / ஆண்டு. இப்படி என்றால் இன்னும் 15 ஆண்டுகள் எடுக்கும், நாம் 100 000 கட்டுரை இலக்கை எட்ட. இது நிச்சியமாகப் போதாது. --Natkeeran 14:24, 4 செப்டெம்பர் 2010 (UTC)
# நாணயக் குறியீடு

சர்வதேச தரத்திலான நாணயங்கள் தமது நாணயத்தை வேறுபடுத்தி அடையாளப்படுத்துவதற்காக தனித்துவமான குறியீடுகளைப் பயன்படுத்தி வருகின்றன.தனித்துவமான நாணயக்குறியீட்டுக்குப் பதிலாக சர்வதேச தரநிர்ணய நிறுவனத்தின் 1747 (:en:ISO 1747) க்கு அமைவான குறியீட்டு எழுத்துக்களையே பல நாடுகள் பயன்படுத்தி வருகின்றன.
# நாணயக் குறியீடு

## தனித்துவமான குறியீடுகளைப் பயன்படுத்தும் நாணயங்கள்

| நாணயம் | குறியீடு | :en:ISO 1747குறியீடு |  |
| --- | --- | --- | --- |
| யூரோ | € | EUR |  |
| இந்திய ரூபாய் | INR |  |  |
| ஸ்ரேலின் பவுண் | £ | GBP |  |
| டொலர் | $ |  |  |
| யென் | ¥ | CNY | } |
# நாணயக் குறியீடு

## யூரோக்குறியீடு

யூரோ நாணயக்குறியீடு (€)ஐரோப்பிய யூனியன் உறுப்பு நாடுகளான ஆஸ்திரியா, பெல்ஜியம், பின்லாந்து, பிரான்ஸ், ஜெர்மனி, கிரீஸ், அயர்லாந்து, இத்தாலி, லக்சம்பர்க், நெதர்லாந்து, போர்த்துகல், ஸ்பெயின் ஆகிய 12 நாடுகளில் பயன்படுத்தப்படும் நாணய முறையாகும்.
# நாணயக் குறியீடு

## இந்திய ரூபாய்

இந்திய நாணயத்திற்கான தனிக்குறியீடு இந்தியத் தேசியக் கொடி அதன் சர்வதேச தரம் என்பவற்றைச் சுட்டிக்காட்டுவதாக அமைக்கப்பட்டுள்ளது. இதற்காக இந்தியா 2009 இல் ஒரு பொதுப் போட்டி ஒன்றை நடாத்தியது. வடிவமைத்தவர் ஐ.ஐ.டி மாணவரான உதயகுமார்.
# நாணயக் குறியீடு

## மேலும் பார்க்க

- இந்திய ரூபாய்
- யூரோ
- ரூபாய்
# அ. சிவசம்புப் புலவர்

**அ. சிவசம்புப் புலவர்** (1830 - செப்டம்பர் 29, 1910) இலங்கை, யாழ்ப்பாண மாவட்டத்தில் உடுப்பிட்டி என்னும் ஊரைச் சேர்ந்தவர். 1830 ஆம் ஆண்டு பிறந்தார். தந்தையார் அம்பலவாணர் அருளம்பல முதலியார். தாயார் கதிராசிப் பிள்ளை. இவர் நல்லூரைச் சேர்ந்த சரவணமுத்துப் புலவரிடமும், பின்னர் அவரது மாணவரான சம்பந்தப் புலவரிடமும் தமிழ் கற்றார். தமிழ் இலக்கண நூல்களையும், சங்க இலக்கியம், இதிகாசங்கள் முதலியவற்றையும் முறையாகக் கற்றுத்தேர்ந்தார். இவருக்கு இளமையிலேயே கவிபாடும் திறன் வாய்த்திருந்தது. ஆறுமுக நாவலர் காலத்தில் வாழ்ந்த இவர் யாழ்ப்பாணத்தில் மட்டுமன்றி இந்தியாவிலும் தமிழ்நாட்டில் தமிழ்ப் பணி புரிந்துள்ளார். இவர் 1910 ஆம் ஆண்டு செப்டெம்பர் மாதம் 29 ஆம் தேதி காலமானார்.  
இராமநாதபுரம் அரசர் இரவிகுல விஜய ரகுநாத பாஸ்கர சேதுபதி மீது கல்லாடக் கலித்துறை, நான்மணிமாலை, இரட்டை மணிமாலை போன்றவற்றையும், மதுரைத் தமிழ்ச் சங்கம் நிறுவிய பாண்டித்துரைத் தேவர் மீது நான்மணி மாலையும் பாடியுள்ளார். அறுபது பிரபந்தங்கள் உட்படப் பல செய்யுள்களையும், மறையசையந்தாதியுரை, யாப்பருங்கலக்காரிகையுரை, கந்தபுரான வள்ளியம்மை திருமணப்படலவுரை போன்ற உரை நூல்களையும் இவர் ஆக்கியுள்ளார்.
# அ. சிவசம்புப் புலவர்

## பாடிய பிரபந்தங்கள்

- கந்தவனநாதர் பதிகம்,
- வல்லிபுரநாதர் பதிகம்,
- புலோலி நால்வர் நான்மணிமாலை
- திருவேரக யமக அந்தாதி
- புலோலி நான்மணிமாலை
- திருச்செந்தில்யமகவந்தாதி,
- எட்டிகுடி ஊஞ்சல் (1890)
- எட்டிகுடி மும்மணிக் கோவை (1890)
- எட்டிகுடிப் பதிகம்(1890)
- வல்வைக் கலித்துறை
# பாரசீக இளவரசன் (ஒளிக்காட்சி விளையாட்டு, 2008)

***பாரசீக இளவரசன்* ** (Prince of Persia) மான்ட்ரியல் நகரின் யூபிசாஃப்ட் என்னும் நிறுவனம் உருவாக்கிய அதிரடி சாகசங்கள் நிறைந்த ஒரு ஒளிக்காட்சி விளையாட்டு (video game). இது 2008ஆம் ஆண்டு பல இணைய தளங்களிலும் வெளியானது. பின்னர் 2009ஆம் ஆண்டு மார்ச் மாதம் சைடர் தேடற்பொறியின் வழி மாக் எக்ஸ் இயக்க இயந்திரத்தில் ஏற்றப்பட்டது.  
இந்த விளையாட்டு குறிப்பாக எந்த நூற்றாண்டினை ஒட்டியது என்பது புலப்படவில்லை எனினும், இதன் பின்புலம் பண்டைய பாரசீகமாக அமைந்துள்ளது.
இந்த விளையாட்டில், விளையாடுபவர் இளவரசன் என்னும் பாத்திரத்தைத் தாங்குகிறார். இப்பாத்திரத்தின் பெயர் இந்த விளையாட்டில் காணப்பெறுவதில்லை.
இளவரசனுடன் வரும் பெண்ணின் பெயர் எலைக்கா என்பதாகும். தன் பயணப் பாதையிலிருந்து தன்னைத் திசை திருப்பிய ஒரு பெரும் புழுதிப் புயலின் காரணமாக, ஒரு மர்மதேசத்தில் சிக்கிக் கொள்கையில் இளவரசன் இப்பெண்ணைச் சந்திக்கிறான். இந்த விளையாட்டை விளையாடுபவர்கள், இளவரசனின் சாகசக் கரணத் திறன்களைப் பயன்படுத்தி பல்வேறு சூழல்களையும் கடந்து செல்கின்றனர். இவற்றில் சுவர்களை ஏறித் தாண்டுவது முதல், கூரையில் தவழ்ந்து செல்வது வரை அனைத்தும் அடங்கும். இந்தப் பயணம் முழுவதிலும், விளையாடுபவர்கள் சீரழிந்த பகுதிகளைச் சீரமைப்பதான தங்களது முயற்சியில் பல்வேறு எதிரிகளைச் சந்திக்கின்றனர். இந்த விளையாட்டின் கதைக்கருவும், பின்புலத் தளமும் சொராஸ்திரிய மதத்திலிருந்து பெருமளவில் பெறப்பட்டுள்ளன.
# பாரசீக இளவரசன் (ஒளிக்காட்சி விளையாட்டு, 2008)

## விளையாட்டு இயக்கமுறைமைகள்

*பாரசீக இளவரசன்* விளையாட்டின் இயக்க முறைமைகளை பென் மேட்டஸ் *பாரசீக இளவரசன்* விளையாட்டின் தூண்கள் என வர்ணிக்கிறார். இவை ஒரு பாரசீக இளவரசன் தொடர் என்பதாக அமைந்துள்ளன. கரண வித்தையில் தேர்ந்த ஒரு கதாநாயகன், பாரசீகச் சூழலில் கரண வித்தை, போர், மற்றும் புதிர் விடுவித்தல் ஆகிய அனைத்திலும் முனைவதாக இது அமைந்துள்ளது. இருப்பினும், அவர் குறிப்பிட்ட ஒரு இடத்தைச் சுத்தம் செய்த பிறகு அவ்விடம் பொறிகளற்றதாகி விடும். இப்பொறிகள் எதிரியான ஆரிமனின் தீங்குணத்தின் பல்வேறு வடிவங்களாக உருவெடுக்கலாம். இவை நிலத்தை மூடும் கருப்பு வண்ண பெரும்பந்துகளாக இருக்கலாம். இவை தொட்டால் விழுங்கி விடும் தன்மையும் கொண்டிருக்கும். விளையாடுபவரைக் காப்பது மட்டும் அல்லாது, எலைக்காவும் பல கரண வித்தைகளைச் செய்வாள் மற்றும் விளையாடுபவருடன் இணைந்து பல அற்புதங்களையும் நிகழ்த்துவாள். இந்த விளையாட்டை இணையத்திலிருந்து கணினியில் இறக்கிக் கொள்ளும் *பின்னூட்டம்* (epilogue) என்னும் பதிப்பில் மற்றொரு புதிய மாய வித்தையும் உள்ளது. இந்தப் பதிப்பில் அழிந்து பட்ட பொருட்களை மீண்டும் உருவாக்க எலைக்காவால் இயலும். விளையாடுபவருக்கான ஒரு புதிய போர் இயக்க முறைமையும் இந்தப் பதிப்பில் சேர்க்கப்பட்டுள்ளது.